Κύριο λήμμα: Μπορίς Νεμτσόφ
Η **δολοφονία του Μπορίς Νεμτσόφ**, ενός Ρώσου πολιτικού και επικριτή της κυβέρνησης του Βλαντίμιρ Πούτιν, σημειώθηκε στο κέντρο της Μόσχας στη γέφυρα Μπολσόι Μοσκβορέτσκι στις 23:31 τοπική ώρα στις 27 Φεβρουαρίου 2015. Ένας άγνωστος δράστης πυροβόλησε επτά ή οκτώ φορές με πιστόλι Μακάροφ, όπου τέσσερις από τις σφαίρες χτύπησαν τον Νέμτσοφ στο κεφάλι, την καρδιά, το συκώτι και το στομάχι, σκοτώνοντάς τον σχεδόν ακαριαία. Λίγες ώρες νωρίτερα ο Νέμτσοφ είχε κάνει έκκληση στο κοινό να υποστηρίξει μια πορεία ενάντια στην εμπλοκή της Ρωσίας στην Ουκρανία. Η Ουκρανή σύντροφος του Νέμτσοφ Άννα Ντουρίτσκαγια επέζησε της επίθεσης ως μοναδική αυτόπτης μάρτυρας.

Στα τέλη Ιουνίου του 2017, παραπέμφθηκαν σε δίκη πέντε Τσετσένοι. Στη δίκη που διεξήχθη τον Ιούλιο του ίδιου έτους, καταδικάστηκε σε κάθειρξη 20 ετών ο Ζαούρ Νταντάεφ ως ο φυσικός αυτουργός, ενώ οι υπόλοιποι τέσσερεις κατηγορούμενοι καταδικάστηκαν σε ποινές από 19 ως 11 χρόνια.

Γεγονότα
--------

Ο Νεμτσόφ πυροβολήθηκε θανάσιμα ενώ διέσχιζε τη γέφυρα Μπολσόι Μοσκβορέτσκι.
Λουλούδια και κεριά κοντά στο σημείο της δολοφονίας του Νεμτσόφ
Ο Νεμτσόφ πυροβολήθηκε και σκοτώθηκε διασχίζοντας τη γέφυρα Μπολσόι Μοσκβορέτσκι κοντά στο Κρεμλίνο περπατώντας στο σπίτι μετά από ένα γεύμα έξω, παρέα με την Άννα Ντούριτσκαγια, ένα 23χρονο μοντέλο από την Ουκρανία με την οποία διατηρούσε δεσμό για δυόμισι χρόνια. Η ίδια ήταν μάρτυρας της δολοφονίας του Νέμτσοφ, αλλά δεν τραυματίστηκε σωματικά. Το βίντεο του TV Tsentr από τη γέφυρα δείχνει ότι η δολοφονία συνέβη καθώς ένα όχημα της δημοτικής υπηρεσίας περνούσε από τον Νεμτσόφ και ένα άτομο φαίνεται να δραπετεύει από τον τόπο της επίθεσης με ένα λευκό ή γκρι αυτοκίνητο.

Σύμφωνα με τη ρωσική εφημερίδα Kommersant, την ώρα της δολοφονίας όλες οι κάμερες ασφαλείας στην περιοχή ήταν απενεργοποιημένες για λόγους συντήρησης. Το μόνο βίντεο του περιστατικού λήφθηκε από την κάμερα του στούντιο TV Tsentr, από μεγάλη απόσταση και η οποία τη στιγμή εκείνη είχε μπλοκαριστεί από ακινητοποιημένο όχημα του δήμου. Η δολοφονία συνέβη την ημέρα πριν ο Νέμτσοφ επρόκειτο να ηγηθεί της αντιπολίτευσης, σε μια διαδήλωση που οργανώθηκε για να διαμαρτυρηθεί ενάντια στις οικονομικές συνθήκες στη Ρωσία και ενάντια στον πόλεμο στην Ουκρανία. Ο δολοφόνος προφανώς περίμενε τον Νεμτσόφ σε μια πλαϊνή σκάλα που οδηγούσε στη γέφυρα. Τουλάχιστον έξι πυροβολισμοί ακούστηκαν, τέσσερις εκ των οποίων έπληξαν τον Νεμτσόφ και μια ήταν θανατηφόρα. Οι πηγές της Kommersant ανέφεραν ότι ο δολοφόνος χρησιμοποίησε είτε ένα τυπικό πιστόλι Μακάροφ είτε ένα πιστόλι αερίου τροποποιημένο.  Σύμφωνα με έναν μάρτυρα, ο δολοφόνος ήταν ένας νεαρός άνδρας ονόματι Βίκτωρ Μ, ο οποίος ακολούθησε τον Νέμτσοφ, και είχε ύψος 170–175 εκατοστών με κοντό κούρεμα, μεσαίο σωματότυπο, ντυμένος με τζιν και καφέ πουλόβερ.

Έρευνες
-------

Ο Ρώσος πρόεδρος Βλαντίμιρ Πούτιν ανέλαβε τον «προσωπικό έλεγχο» της έρευνας για τη δολοφονία του Νέμτσοφ. Έδωσε εντολή στην Ερευνητική Επιτροπή, το Υπουργείο Εσωτερικών και την Ομοσπονδιακή Υπηρεσία Ασφαλείας να δημιουργήσουν μια ενιαία ομάδα για τη διερεύνηση της δολοφονίας του Νέμτσοφ. Επικεφαλής της ομάδα έρευνας ορίστηκε ο Ιγκόρ Κράσνοφ, ο οποίος είχε ερευνήσει προηγουμένως μια απόπειρα κατά της ζωής του πρώην υπουργού οικονομικών Ανατόλι Τσουμπάϊς και τις δολοφονίες του Στανισλάβ Μαρκέλοφ και της Αναστάζια Μπαμπουρόβα. Η ομάδα εποπτευόταν από τον επικεφαλής της Ερευνητικής Επιτροπής στη Μόσχα, στρατηγό Αλεξάντρ Ντρουμάνοφ, ο οποίος είχε επίσης εποπτεύσει την έρευνα κατά της Ναντέζντα Σαβτσένκο, τη δεύτερη δίκη εναντίον του Μιχαήλ Χοντορκόβσκι και του Πλάτον Λεμπέντεφ, καθώς και τις κατηγορίες για γενοκτονία από τον γεωργιανό στρατό κατά τη διάρκεια του πολέμου στη νότια Οσσετία.

Κατά τη διάρκεια της νύχτας μετά τη δολοφονία, έγινε έρευνα στο διαμέρισμα του Νέμτσοφ στην οδό Malaya Ordynka και κατασχέθηκαν όλα τα έγγραφα και το υλικό που σχετίζονται με τις επιχειρηματικές και πολιτικές του δραστηριότητες. Τα μέσα ενημέρωσης της αντιπολίτευσης εξέφρασαν ανησυχίες ότι αυτό έγινε για να ανακτηθεί ένα προσχέδιο έκθεσης σχετικά με τη ρωσική εμπλοκή στον πόλεμο στο Ντονμπάς που ανακοινώθηκε από τον Νεμτσόφ λίγο πριν από το θάνατό του. Μερικές πληροφορίες για το περιεχόμενο της έκθεσης αποκαλύφθηκαν αργότερα από τους φίλους του Νέμτσοφ.

Στις 28 Φεβρουαρίου, ένα λευκό αυτοκίνητο μάρκας Lada που πιθανότατα ανήκε στον ή τους δολοφόνους βρέθηκε εγκαταλελειμμένο. Τα ρωσικά κρατικά μέσα ενημέρωσης ανέφεραν ότι το αυτοκίνητο είχε πινακίδα κυκλοφορίας από τη Δημοκρατία της Ινγκουσετίας, αν και οι αρχικοί μάρτυρες είχαν δηλώσει ότι το λευκό αυτοκίνητο που ενεπλάκη στο περιστατικό δεν είχε πινακίδες.  Μια υποβρύχια έρευνα στον ποταμό Μόσχα για την ανάκτηση του όπλου που πιθανολογείται ότι πέταξε ο δολοφόνος μετά τη δολοφονία δεν έδωσε κάποιο αποτέλεσμα. Οι αρχές προσφέραν χρηματική ανταμοιβή 3 εκατομμυρίων ρούβλιων (43.000 ευρώ) για οποιαδήποτε πληροφορία που θα οδηγούσε στη σύλληψη και την καταδίκη του δολοφόνου. Η Ντουρίτσκαγια, έχοντας καταθέσει ενώπιον της ερευνητικής ομάδας, επέστρεψε στην Ουκρανία στις 2 Μαρτίου. Λόγω των αναφερόμενων απειλών για τη ζωή της, ο Γενικός Εισαγγελέας της Ουκρανίας Βίκτορ Σόκιν παρείχε στην Ντουρίτσκαγια κρατική προστασία.

Μέχρι τις 3 Μαρτίου, η επίσημη έρευνα κατέληξε στο συμπέρασμα ότι ο Νεμτσόφ είχε εντοπιστεί από τους δολοφόνους από τις 11:00 π.μ. όταν συνάντησε την Ντουρίτσκαγια στο αεροδρόμιο Σερεμέτιεβο. Τον Νεμτσόφ τον ακολουθούσαν τρία εναλλάξ αυτοκίνητα καθ' οδόν από το αεροδρόμιο προς την πόλη. Στις 23:22 η ομάδα των δολοφόνων διατάχθηκε να μετακινηθεί στο σημείο που είχε οριστεί, όταν ο Νέμτσοφ και η Ντουρίτσκαγια έφυγαν από το καφέ GUM.  Στις 23:29 το αυτοκίνητο με τον δράστη γύρισε κάτω από τη γέφυρα Μπολσόι Μοσκβορέτσκι και πλησίασε τις σκάλες που οδηγούσαν στη γέφυρα.  Στις 23:30 ο δράστης ανέβηκε πάνω στη γέφυρα και κινήθηκε προς τον Νέμτσοφ και την Ντουρίτσκαγια.  Αφού πέρασε δίπλα τους, γύρισε και πυροβόλησε στην πλάτη του Νέμτσοφ. Έπειτα ο δράστης μπήκε στο αυτοκίνητο, το οποίο κινήθηκε από τη γέφυρα στην οδό Μπολοτνάγια στη συνέχεια στη γέφυρα Μπολσόι Καμέννυ, στην οδό Μοχοβάγια και στην οδό Τβερσκάγια προς το Οχότνυ Ρυάντ και μετά στράφηκε προς τη Μπολσάγια Ντμιτρόβκα πριν εξαφανιστεί στην τοπική κυκλοφορία. Το αυτοκίνητο με το οποίο είχε δραπετεύσει ο δράστης βρέθηκε αργότερα και αναγνωρίστηκε ως γκρι Daewoo Lanos.  Στις 10 Μαρτίου η εφημερίδα Moskovskij Komsomolets δημοσίευσε υποτιθέμενες φωτογραφίες από ένα κλειστό κύκλωμα τηλεόρασης του οχήματος των υπόπτων, υποδηλώνοντας ότι ακολουθούσαν τον Νέμτσοφ από τον Σεπτέμβριο του 2014, πολύ πριν από τους πυροβολισμούς στο Σαρλί Εντό.

Κριτικές στην επίσημη έρευνα
----------------------------

Στα τέλη Οκτωβρίου 2017, ο δημοσιογράφος Ντέιβιντ Σάτερ δημοσίευσε ένα άρθρο στη National Review σχετικά με μια ανεπίσημη δημόσια έρευνα για τη δολοφονία. Η έρευνα διεξήχθη από τον Ιγκόρ Μούρτζιν, δικηγόρο της Αγίας Πετρούπολης που ειδικεύεται στα αυτοκινητιστικά ατυχήματα και στην ερμηνεία βιντεοκασέτων. 
Τον Ιούνιο του 2019, η Κοινοβουλευτική Συνέλευση του Συμβουλίου της Ευρώπης κάλεσε τις ρωσικές αρχές να ανοίξουν εκ νέου την υπόθεση και να συνεχίσουν την έρευνα, αναφέροντας ορισμένες από τις ονομαζόμενες "σοβαρές ανησυχίες για την ανεξαρτησία και την αποτελεσματικότητά της". Η Συνέλευση επέκρινε την επίσημη εκδοχή της δολοφονίας ως "βασισμένη σε μια σοβαρά εσφαλμένη έρευνα και δίκη" και "ασύμβατη με τα διαθέσιμα στοιχεία σε πολλά θεμελιώδη σημεία". Σύμφωνα με το ομόφωνα εγκεκριμένο ψήφισμά της, εναλλακτικές εκδοχές που οι ρωσικές αρχές αρνήθηκαν να διερευνήσουν είναι πολύ πιο συνεπείς με τα διαθέσιμα στοιχεία. Η Συνέλευση κάλεσε τα κράτη που έχουν υιοθετήσει τον νόμο Μαγκνίτσκι να εξετάσει το ενδεχόμενο κυρώσεων κατά των υπευθύνων για αυτό που αποκάλεσε «αποτυχία έρευνας».

Ο Λεονίντ Μπερσίντσκι του Bloomberg View δήλωσε ότι "τους τελευταίους μήνες, η μηχανή προπαγάνδας του Πούτιν υποκινούσε έντονα τους Ρώσους να εναντιωθούν στην "πέμπτη φάλαγγα" και σε αυτούς που διαμαρτυρήθηκαν για την προσάρτηση της Κριμαίας και τον πόλεμο που υποκίνησε το Κρεμλίνο στην ανατολική Ουκρανία. Ο Νεμτσόφ ήταν όλες τις λίστες των προδοτών που δημοσιεύτηκε στο Διαδίκτυο και προβλήθηκε στην κρατική τηλεόραση. Στην Daily Telegraph, ο Μπεν Τζούντα έγραψε ότι το Κρεμλίνο «ή διέταξε ή επέτρεψε [τη δολοφονία του Νεμτσόφ] να συμβεί», λέγοντας ότι "ο Μπορίς Νεμτσόφ δεν μπορούσε να κάνει το παραμικρό, χωρίς αυτό να καταγράφεται ή να παρακολουθείται από τη μυστική αστυνομία. Πολύ απλά είναι αδύνατο αυτός ο άντρας να μπορούσε να εκτελεστεί χωρίς το Κρεμλίνο να γνωρίζει ότι υπήρχε συνωμοσία για να τον σκοτώσουν". Μερικοί είδαν παραλληλισμούς με τη δολοφονία του Σέργκει Κίροφ το 1934.  Ο Μπράιαν Γουίτμορ, γράφοντας για το Radio Free Europe, δήλωσε ότι η δολοφονία έδειξε την ανάπτυξη μιας "υβριδικής εκστρατείας του Μεγάλου Τρόμου" ενάντια στην αντιπολίτευση του Πούτιν.

Το BBC αναφέρθηκε σε μια συνέντευξη που έδωσε ο Νεμτσόφ στις 10 Φεβρουαρίου 17 ημέρες πριν από το θάνατό του, στην οποία η ρωσική εφημερίδα Sobesednik ανέφερε ότι ο Νεμτσόφ είπε ότι η μητέρα του φοβόταν ότι ο Ρώσος Πρόεδρος Βλαντίμιρ Πούτιν θα τον σκότωνε. Πρόσθεσε ότι η 86χρονη μητέρα του φοβάται επίσης για τη ζωή του Μιχαήλ Χοντορκόφσκι και του Αλεξέι Ναβάλνι. Όταν ρωτήθηκε αν ο ίδιος φοβόταν για τη ζωή του, ο Νεμτσόφ απάντησε: "Ναι, όχι τόσο έντονα όσο η μητέρα μου". Όταν το BBC αναφέρθηκε σε εκείνη τη συνέντευξη, στις 27 Φεβρουαρίου 2015, το Sobesednik δημοσίευσε μια εκτεταμένη εκδοχή της αρχικής συνέντευξης, στην οποία ο Νεμτσόφ φέρεται να πρόσθεσε: "Απλά αστειεύομαι. Αν φοβόμουν τον Πούτιν, δεν θα ήμουν σε αυτή τη δουλειά".

Παραπομπές
----------

1. ↑  ТВЦ опубликовал запись с зафиксировавшей убийство Бориса Немцова камеры *tr. TVC published a recording from the camera that recorded the murder of Boris Nemtsov*, 28 February 2015, *meduza.io*, Retrieved 5 September 2020
2. 1 2  «Russia opposition politician Boris Nemtsov shot dead». *BBC*. Ανακτήθηκε στις 28 Φεβρουαρίου 2015.
3. ↑  Источник: в Москве убит Борис Немцов [Source: Boris Nemtsov assassinated in Moscow]. *Kommersant* (στα Ρωσικά). 28 Φεβρουαρίου 2015. Ανακτήθηκε στις 28 Φεβρουαρίου 2015.
4. ↑  Julia Ioffe (28 February 2015). «After Boris Nemtsov's Assassination, 'There Are No Longer Any Limits'». *The New York Times*.. Ανακτήθηκε στις 5 March 2015.
5. ↑  «Anna Duritskaya, only known witness to Nemtsov's murder, flies to Kyiv». *euronews* (στα Αγγλικά). 3 Μαρτίου 2015. Ανακτήθηκε στις 18 Δεκεμβρίου 2018.
6. ↑
7. ↑  «Anna Duritskaya: Model girlfriend who witnessed Boris Nemtsov's slaying». *CNN*. 3 March 2015.. Ανακτήθηκε στις 14 March 2016.
8. ↑   (στα ru)*Ren TV*. 28 February 2015.. Ανακτήθηκε στις 28 February 2015.
9. ↑  «Nemtsov shooters escape in a white Ford Focus or Ford Mondeo». *Gazeta*. 28 February 2015. .
10. ↑  «Former Russian deputy PM shot and killed in Moscow». 27 February 2015.. Ανακτήθηκε στις 27 February 2015.
11. 1 2 3 4   (στα ru)*Kommersant*. 2 March 2014.. Ανακτήθηκε στις 14 March 2016.
12. 1 2  Gridasov, Andrey; Petelin, German (2 March 2015) (στα ru). Izvestia.. Ανακτήθηκε στις 14 March 2016.
13. ↑  David Filipov (24 March 2017). «Here are 10 critics of Vladimir Putin who died violently or in suspicious ways». *The Washington Post*.. Ανακτήθηκε στις 8 August 2020.
14. ↑  «Announced the main version of the assassination of Boris Nemtsov». *Interfax*. Αρχειοθετήθηκε από το πρωτότυπο στις 2 Μαρτίου 2015. Ανακτήθηκε στις 28 Φεβρουαρίου 2015.
15. ↑  «Расследовавший убийство Маркелова сотрудник СК занялся делом об убийстве Немцова» [Investigating the murder of Markelov, the IC officer took up the case of the murder of Nemtsov]. *Interfax*. Ανακτήθηκε στις 2 Μαρτίου 2015.
16. ↑   (στα ru)*RBK*. 28 February 2015.. Ανακτήθηκε στις 28 February 2015.
17. ↑  «The apartment is being searched Boris Nemtsov». *Life News*. Ανακτήθηκε στις 28 Φεβρουαρίου 2015.
18. ↑  Darya Korsunskaya· Gabriela Baczyńska. «Exclusive – Scribbled note shows Nemtsov on trail of Russian deaths in Ukraine». *Reuters*. Ανακτήθηκε στις 6 Μαρτίου 2015.
19. ↑  «Sources, Not Conclusions of Nemtsov's Research on Ukraine Frightened Kremlin, Samoylova Says». *The Interpreter Magazine*. 9 Μαρτίου 2015. Ανακτήθηκε στις 9 Μαρτίου 2015.
20. ↑  «Nemtsov killing: A chilling historical parallel?». *CNN*. 28 February 2015.. Ανακτήθηκε στις 2 March 2015.
21. ↑  «Правоохранительные органы пообещали 3 млн рублей за информацию об убийстве Немцова» [Law enforcement authorities have promised 3 million rubles for information about the murder of Nemtsov]. *Interfax*. Αρχειοθετήθηκε από το πρωτότυπο στις 2 Μαρτίου 2015. Ανακτήθηκε στις 1 Μαρτίου 2015.
22. ↑  Прокуратура Украины приставила охрану к Анне Дурицкой [The Prosecutor's Office of Ukraine assigned guards to Anna Duritskaya]. *Echo of Moscow* (στα Ρωσικά). 6 Μαρτίου 2015. Ανακτήθηκε στις 6 Μαρτίου 2015.
23. 1 2 3 4 5 6 7  Следствие воссоздает картину гибели Немцова [The investigation recreates the picture of the death of Nemtsov]. *Channel One Russia* (στα Ρωσικά). 3 Μαρτίου 2015. Ανακτήθηκε στις 6 Μαρτίου 2015.
24. ↑  Максим Солопов (4 Μαρτίου 2015). Машина и видео националистов: что известно на пятый день убийства Немцова [Nationalist car and video: what is known on the fifth day of Nemtsov's murder]. *RBC Information Systems* (στα Ρωσικά). Αρχειοθετήθηκε από το πρωτότυπο στις 4 Μαρτίου 2015. Ανακτήθηκε στις 6 Μαρτίου 2015.
25. ↑  «Опубликовано фото предполагаемых убийц Немцова в автомобиле "ЗАЗ-Chance"» [Photo of the alleged Nemtsov killers in ZAZ-Chance published]. Moskovskiy Komsomolets. 10 Μαρτίου 2015. Ανακτήθηκε στις 10 Μαρτίου 2015.
26. ↑  Who Killed Boris Nemtsov? 31 October 2017, *www.nationalreview.com*, Retrieved 4 September 2020
27. ↑  Russia Questions for Rex Tillerson 11 January 2017 *www.hudson.org*, Retrieved 4 September 2020
28. ↑  «PACE calls for re-opening of Boris Nemtsov murder investigation». *PACE*. 27 Ιουνίου 2019. Ανακτήθηκε στις 2 Ιουλίου 2019.
29. ↑  Bershidsky, Leonid (27 February 2015). «The Russia That Died With Boris Nemtsov». *Bloomberg View*. Αρχειοθετήθηκε από το πρωτότυπο στις 2021-01-10.. Ανακτήθηκε στις 2022-03-21.
30. ↑  Judah, Ben (28 February 2015). «Boris Nemtsov murder: Putin now governs mostly through terror and propaganda». *The Telegraph*. Αρχειοθετήθηκε από το πρωτότυπο στις 28 February 2015. .
31. ↑  Dawisha, Karen (28 February 2015). «Nemtsov killing: A chilling historical parallel?». *CNN*. .
32. ↑  Sindelar, Daisy (1 March 2015). «Nemtsov: Kremlin-Watchers Find Eerie Parallel In An 80-Year-Old Murder». *Radio Free Europe*. .
33. ↑  Whitmore, Brian (28 February 2015). «Putin's 'Hybrid' Great Terror». *RFERL*. .
34. ↑  «Борис Немцов: Боюсь того, что Путин меня убьет». Sobesednik. 10 February 2015. .
35. ↑  «Russia opposition politician Boris Nemtsov shot dead». BBC News. 27 Φεβρουαρίου 2015. Ανακτήθηκε στις 27 Φεβρουαρίου 2015.
36. ↑  «Полное интервью Немцова "Собеседнику": Если бы я боялся Путина, то...». *Sobesednik.ru*. 27 February 2015.. Ανακτήθηκε στις 28 February 2015.

Εξωτερικοί σύνδεσμοι
--------------------

|  |  |
| --- | --- |
| 

|  |
| --- |
| * Πύλη:Ρωσία
 |

 |